Държавен вестник, бр. 93, 2012 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  93
1. осигуряване на горски репродуктивни 
материали за лесовъдски цели, които са ге­
нетически подходящи, с ценни наследствени 
качества и контролиран произход;
2. запазване на биологичното разнообразие 
и съхранение на автохтонните и подобрените 
чрез методите на горската генетика и селекция 
генетични ресурси.
Чл. 5. (1) Горската семепроизводствена 
база включва всички одобрени и регистри­
рани базови източници за производство на 
репродуктивни материали от местни и ин­
тродуцирани видове. Базовите източници са:
1. източник на посевен материал;
2. насаждение за семепроизводство;
3. семепроизводствена градина – вегета­
тивна и генеративна;
4. клон и клонова колекция;
5. родители на фамилия.
(2) Базовите източници трябва да отговарят 
на следните минимални изисквания:
1. за добив на репродуктивен материал 
от категория „идентифициран“ – съгласно 
приложение № 2;
2. за добив на репродуктивен материал 
от категория „селекциониран“ – съгласно 
приложение № 3;
3. за добив на репродуктивен материал от 
категория „окачествен“ – съгласно приложе­
ние № 4;
4. за добив на репродуктивен материал 
от категория „изпитан“ – съгласно прило­
жение № 5.
Чл. 6. (1) Базовите източници по чл. 5, 
ал. 1, т. 1 и 2 се определят чрез провеждане 
на масова селекция.
(2) Масовата селекция се извършва във 
всички гори независимо от собствеността им, 
включително в защитени територии и терито­
рии, неинвентаризирани по Закона за горите.
(3) Масовата селекция при иглолистни 
и широколистни горскодървесни видове се 
извършва съобразно техните биологични 
особености и екологични изисквания.
Чл. 7. (1) Базовите източници по чл. 5, 
ал. 1, т. 3, 4 и 5 се определят и създават чрез 
провеждане на индивидуална селекция. 
(2) Индивидуалната селекция на плюсо­
ви и кандидат-елитни дървета се извършва 
в източници на посевен материал и семе­
производствени насаждения независимо от 
собствеността им, включително в защитени 
територии и неинвентаризирани територии 
по Закона за горите.
(3) Подборът на плюсови дървета се осъ­
ществява от специалисти на ГСС или научни 
работници от Лесотехническия универси­
тет – София, и Института за гората при Бъл­
гарската академия на науките. Когато подборът 
се осъществява в базови източници, които 
не попадат в границите на горските терито­
рии – държавна собственост, стопанисвани 
от държавните горски и ловни стопанства, е 
необходимо писмено съгласие на собственика.
(4) Плюсовите дървета се определят в две 
категории:
1. плюсови по производителност – дървета, 
които превишават средното моделно дърво за 
насаждението по височина с 10 до 20 % и по 
диаметър – с 50 до 70 %;
2. плюсови по качество – дървета със симе­
трична корона, фини клони, право, пълнодър­
весно, правовлакнесто и добре самоокастрено 
стъбло, без видими признаци на заболявания 
и механични повреди.
(5) Когато определени плюсови дървета 
съчетават показателите, посочени в ал. 4, т. 1 
и 2, те се класифицират и се паспортизират 
като кандидат-елитни.
(6) След генетична проверка и оценка на 
потомствата от свободно и контролирано 
кръстосване в потомствени опити кандидат- 
елитните дървета могат да се прекатегоризират 
в „елитни“.
(7) Всяко кандидат-елитно дърво се но­
мерира и съгласно приложение № 6 от ГСС 
се изготвя паспорт в 2 екземпляра – по един 
за собственика и за ГСС, в чийто район на 
дейност попада.
(8) Номерът на кандидат-елитното дър­
во се запазва до неговото отпадане или до 
отмяната на базовия източник, в който то е 
определено, като този номер не се използва 
за номериране на друго дърво.
Чл. 8. (1) Горските семепроизводствени 
градини се създават за:
1. добив на репродуктивни материали от 
категорията „окачествен“ и „изпитан“;
2. съхранение на горските генетични ре­
сурси;
3. извършване на контролирана полова 
хибридизация, изпитване на общата и спе­
цифичната комбинативна способност на 
клоновете и получаване на хибриди с желана 
наследственост.
(2) В зависимост от начина на създаване 
горските семепроизводствени градини са:
1. вегетативни (клонови) – създават се с 
присадени (хетеровегетативни) или автове­
гетативни фиданки;
2. генеративни – създават се със селекци­
онирани фиданки, произведени от семена на 
подбрани кандидат-елитни дървета в семе­
производствени насаждения или вегетативни 
семепроизводствени градини.
(3) Родителите на фамилии или кандидат-
елитните дървета, включени в семепроизвод­
ствената градина, трябва да бъдат от един район 
на произход или от райони на произход от 
страната и чужбина, с идентични или сходни 
условия на растежната среда – климат, почви, 
изложение и др.